Държавен вестник, бр. 36, 2014 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  36
ПОСТАНОВЛЕНИЕ № 87
ОТ 17 АПРИЛ 2014 Г.
за определяне на Държавна агенция „Нацио­
нална сигурност“ като точка за контакт по 
смисъла на Решение 1104/2011/ЕС на Евро­
пейския парламент и на Съвета от 25 октом­
ври 2011 г. относно правилата за достъп до 
публично регулираната услуга, предоставяна 
от глобалната навигационна спътникова 
система, създадена по програма „Галилео“, 
и за одобряване на допълнителни разходи по 
бюджета на Държавна агенция „Национална 
сигурност“ за 2014 г.
МИНИСТЕРСКИЯТ СЪВЕТ
П О С Т А Н О В И :
Чл. 1. Определя Държавна агенция „На­
ционална сигурност“ да осъществява функ­
циите на точка за контакт по смисъла на 
чл. 5, параграф 3 от Решение 1104/2011/ЕС 
на Европейския парламент и на Съвета от 
25 октомври 2011 г. относно правилата за 
достъп до публично регулираната услуга, 
предоставяна от глобалната навигационна 
спътникова система, създадена по програма 
„Галилео“.
Чл. 2. (1) При осъществяване на функциите 
си по чл. 1 Държавна агенция „Национална 
сигурност“ (ДАНС) получава необходимото 
съдействие от Министерството на транспорта, 
информационните технологии и съобщенията, 
Министерството на вътрешните работи, Ми­
нистерството на отбраната, Министерството на 
регионалното развитие, Комисията за регули­
ране на съобщенията, Държавната агенция за 
метрологичен и технически надзор, от други 
ведомства, от други органи на изпълнителната 
власт и от органите на местното самоуправ­
ление и на местната администрация. 
(2) Съдействието между ДАНС и струк­
турите по ал. 1 се осъществява чрез предос­
тавяне на инфраструктура – технологични 
помещения, достъп до мрежата на държавната 
администрация, мрежово захранване и други.
(3) Съдействието по ал. 1 се осъществява 
по реда на действащото законодателство при 
спазване на принципа „необходимост да се 
знае“. За целите на взаимодействието могат да 
се разработват съвместни планове за действие 
между компетентните органи.
(4) Взаимодействието между ДАНС и Ко­
мисията за регулиране на съобщенията (КРС) 
се осъществява и чрез:
1. извършване на дейности по установя­
ване на вредни електромагнитни смущения, 
засягащи функционирането на PRS услугата, 
съгласно съвместна инструкция на председа­
теля на ДАНС и председателя на КРС;
2. използване от ДАНС на инфраструкту­
рата на КРС – антенни мачти, технологични 
помещения, мрежово захранване, мрежова 
връзка (LAN/WAN) и други, съгласно реше­
ние на Министерския съвет за предоставяне 
за управление на двете ведомства.
Чл. 3. (1) Одобрява допълнителни разходи 
в размер 2 575 000 лв. по бюджета на ДАНС 
за 2014 г. за изпълнение на дейността по чл. 1.
(2) Разходите по ал. 1 да се осигурят за 
сметка на преструктуриране на разходите по 
централния бюджет за 2014 г.
(3) Със сумата по ал. 1 да се увеличат 
разходите по бюджета на ДАНС за 2014 г. 
по политика в областта на защитата на на­
ционалната сигурност, бюджетна програма 
„Национална сигурност“.
(4) Със сумата по ал. 1 да се увеличат 
показателите по чл. 25, ал. 3 от Закона за 
държавния бюджет на Република България 
за 2014 г.
Чл. 4. Председателят на Държавна агенция 
„Национална сигурност“ да извърши съответ­
ните промени по бюджета на ДАНС за 2014 г. 
и да уведоми министъра на финансите. 
Чл. 5. Министърът на финансите да из­
върши произтичащите от чл. 3 промени по 
централния бюджет за 2014 г.
Допълнителна разпоредба
§ 1. С това постановление се въвеждат 
изискванията на Решение 1104/2011/ЕС на 
Европейския парламент и на Съвета от 25 ок­
томври 2011 г. относно правилата за достъп 
до публично регулираната услуга, предоста­
вяна от глобалната навигационна спътникова 
система, създадена по програма „Галилео“.
Заключителни разпоредби
§ 2. Постановлението се издава на основа­
ние чл. 114 от Конституцията на Република 
България и чл. 7а от Закона за нормативни­
те актове във връзка с чл. 6, ал. 1 и чл. 42, 
ал. 1, т. 5 и 6 от Закона за Държавна агенция 
„Национална сигурност“ и чл. 109, ал. 3 от 
Закона за публичните финанси.
§ 3. В срок един месец от влизането в сила 
на постановлението Министерският съвет да 
приеме решение за безвъзмездно предоставяне 
за управление на Комисията за регулиране 
на съобщенията и на Държавна агенция 
„Национална сигурност“ на съоръженията 
по чл. 2, ал. 4, т. 2.
§ 4. Постановлението влиза в сила от деня 
на обнародването му в „Държавен вестник“.
Министър-председател:  
Пламен Орешарски
Главен секретар на Министерския съвет: 
Нина Ставрева
2782